**Dragostea din tei**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dragostea din tei

Versuri legănate înfloresc pe strună

Luna își revarsă razele pe prag,

Si prin codrul verde, undeva răsună

Cântecul pădurii, fluieraș de fag.

Florile roz-albe, îmbătate-n rouă

Colorează valea cu petale noi,

Primăvara vine într-o haină nouă

Si-a venit, iubito, pentru amândoi.

Dragostea pluteste pe aripi de stele

Noi plutim, iubito, pe aripi de vânt,

Cerul ne întinde scări din viorele

Din grădina sfântă, până la pământ.

Clipele frumoase mestecă secunde

Si se pierd în spațiu ca de-obicei,

Dar măcar o clipă, dragă, ne pătrunde

Fără ,, doar si poate ,, dragostea din tei.

M Horlaci 17/05/16